Nicoyako golkoa

Nicoyako golkoa Costa Ricako golkoa da, herrialdearen hegoaldeko kostaldean kokatua, Ozeano Barearen gainean. 

 Geografia 
Nicoyako golkoa da Costa Ricako kostaldeko itsasoaren zatirik sakonena, eta Guanacaste eta Puntarenas probintzietako kostaldeak bustitzen ditu. Bere sarrera zabala Blanco lurmuturrak eta Judas lurmuturrak mugatzen dute, barnealderantz estutzen den bitartean. Golkoaren hondoan itsasoratzen da Tempisque ibaia, eta Tárcoles ibaiak, berriz, ozeanorako alderik irekienean itsasoratzen du. 

Uharte ugari dituen golkoa da, horien artean, Chira, Venado, Caballo, San Lucas, Tortuga, Cedros, Bejuco, Pan de Azucar eta Negritos nabarmentzen dira. Bertako kostaldean daude Costa Ricako portu nagusietako bi: Puntarenas eta Caldera. Arrantza harrapaketak lehorreratzeko eta nekazaritzako produktuak ontziratzeko guneak dira. 

Eremu turistiko nabarmena ere bada, hondartzei, bainuetxeei eta flora eta faunako paradisu naturalei esker, hala nola Barra Honda parke nazionala, Carara parke nazionala eta Palo Verde parke nazionala.

 Kanpo estekak 

Kategoria:Costa Ricako badiak